
ส่วนที่ 1
บทนำ

องค์ประกอบการจัดทำแผน
ประกอบด้วย      ลักษณะของแผน  วัตถุประสงค์  ขั้นตอนในการจัดทำแผนพัฒนาสามปีและประโยชน์ของการจัดทำแผนพัฒนาสามปี   ดังนี้.-

-  ลักษณะของแผนพัฒนาสามปี
-  วัตถุประสงค์ของการจัดทำแผนพัฒนาสามปี
-  ขั้นตอนในการจัดทำแผนพัฒนาสามปี
-  ประโยชน์ของการจัดทำแผนพัฒนาสามปี
 
1.1  ลักษณะของแผนพัฒนาสามปี
อาศัยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง
ส่วนท้องถิ่น  พ.ศ. 2548  ข้อ 4  ...


“  แผนพัฒนา ”  หมายความรวมถึงแผนยุทธศาสตร์การพัฒนา  และแผนพัฒนาสามปี

“  แผนยุทธศาสตร์การพัฒนา ”    หมายความว่า    แผนพัฒนาเศรษฐกิจและสังคม
ขององค์กรปกครองส่วนท้องถิ่นที่กำหนดยุทธศาสตร์  และแนวทางการพัฒนาขององค์กรปกครองส่วนท้องถิ่น  ซึ่งแสดงถึงวิสัยทัศน์  พันธกิจ  และจุดมุ่งหมายเพื่อการพัฒนาในอนาคต  โดยสอดคล้องกับแผนพัฒนาเศรษฐกิจและสังคมแห่งชาติ  แผนการบริหารราชการแผ่นดิน  ยุทธศาสตร์การพัฒนาจังหวัด  อำเภอ  ชุมชน


“  แผนพัฒนาสามปี ”  หมายความว่า  แผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปี  โดยมีการทบทวนเพื่อปรับปรุงเป็นประจำทุกปี
แผนพัฒนาสามปีเป็นการแปลงยุทธศาสตร์การพัฒนาไปสู่การปฏิบัติ โดยมีหลักคิดที่ว่าภายใต้ยุทธศาสตร์การพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทางและภายใต้แนวทางการพัฒนาหนึ่ง ๆ จะมีโครงการ/กิจกรรมได้มากกว่าหนึ่งโครงการ/กิจกรรมที่จะต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมายการพัฒนาอย่างยั่งยืน และวิสัยทัศน์ในที่สุด
นอกจากแนวคิดดังกล่าวข้างต้นแล้ว แผนพัฒนาสามปี ยังเป็นแผนที่มีความสัมพันธ์ใกล้ชิดกับงบประมาณรายจ่ายประจำปี กล่าวคือ องค์กรปกครองส่วนท้องถิ่นใช้การวางแผนพัฒนาเป็นเครื่องมือในการจัดทำงบประมาณรายจ่ายประจำปี โดยนำโครงการ/กิจกรรมจากแผนพัฒนาสามปี ในปีที่จะจัดทำงบประมาณรายจ่ายประจำปี ไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบและผ่านกระบวนการการมีส่วนร่วมของประชาชน  โดยมีการทบทวนเพื่อปรับปรุงเป็นประจำทุกปี


โครงการที่บรรจุอยู่ในแผนพัฒนาสามปีโดยเฉพาะในแผน  ประจำปีแรกของห้วงระยะเวลาสามปีจะมีสภาพความพร้อมอย่างน้อย  2 ประการ คือ


ประการที่ 1 มีความแน่นอนของกิจกรรมที่จะดำเนินการ  โดยมีการประเมินถึงความเป็นไปได้ของโครงการ/กิจกรรม  รวมทั้งผลประโยชน์สาธารณะที่จะได้รับจากโครงการ/กิจกรรม


ประการที่ 2  โครงการ/กิจกรรมที่อยู่ในแผนประจำปีแรกของห้วงระยะเวลาสามปี จะมีความพร้อมในเรื่องรูปแบบและรายละเอียดทางเทคนิคพอสมควร เพื่อให้สามารถกำหนดรายการในแผนพัฒนาที่จะนำไปใช้จัดทำงบประมาณรายจ่ายประจำปีได้ต่อไป


สรุปได้ว่าแผนพัฒนาสามปี มีลักษณะกว้าง ๆ ดังนี้
-  เป็นเอกสารที่แสดงความสอดคล้องกับแผนยุทธศาสตร์การพัฒนา
-  เป็นเอกสารที่แสดงแนวทางการพัฒนาและวัตถุประสงค์ของแนวทางการพัฒนาที่ชัดเจนและมีลักษณะเฉพาะเจาะจงที่จะดำเนินการ
-  เป็นเอกสารที่แสดงโครงการหรือกิจกรรมการพัฒนา ที่จะดำเนินการเป็นห้วงระยะเวลา  
สามปี (พ.ศ.2553-2555)เป็นเอกสารที่แสดงความเชื่อมโยงระหว่างแผนยุทธศาสตร์การพัฒนากับงบประมาณรายจ่ายประจำปี
1.2  วัตถุประสงค์ของการจัดทำพัฒนาสามปี


1. เพื่อเป็นแนวทางและกรอบสำคัญสำหรับการพัฒนาองค์การบริหารส่วนตำบลในรอบสามปี
2. เพื่อให้สามารถตรวจสอบได้ว่าการดำเนินการพัฒนาแต่ละปีมีโครงการและกิจกรรมอย่างไร 
ที่ไหน และเมื่อไร


3. เพื่อให้สามารถจัดทำงบประมาณรายจ่ายในการสนับสนุนการดำเนินงานตามโครงการได้อย่างมีระบบระเบียบและมีเป้าหมาย


4. เพื่อให้ประชาชนสามารถตรวจสอบติดตามการทำงานขององค์การบริหารส่วนตำบล


5. เพื่อควบคุมและเป็นแนวทางในการจัดทำงบประมาณ พ.ศ. 2554-2556 ให้มีความรัดกุมและมีประสิทธิผล ในการบริหารงบประมาณรายจ่ายประจำปี
1.3  ขั้นตอนในการจัดทำแผนพัฒนาสามปี
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  
พ.ศ. 2548  ข้อ 17  การจัดทำแผนพัฒนาสามปี  ให้ดำเนินการตามระเบียบนี้  โดยมีขั้นตอนการดำเนินการ  ดังนี้
1.  คณะกรรมการพัฒนาท้องถิ่นร่วมกับประชาคมท้องถิ่น  กำหนดประเด็นหลักการพัฒนาให้
สอดคล้องกับวิสัยทัศน์  พันธกิจ  และจุดมุ่งหมายเพื่อการพัฒนาในแผนยุทธศาสตร์การพัฒนา  รวมทั้งสอดคล้องกับปัญหา  ความต้องการของประชาคมและชุมชน  โดยให้นำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี
2.  คณะกรรมการสนับสนุนการจัดทำแผนพัฒนาท้องถิ่นรวบรวมประเด็นหลักการพัฒนาปัญหา  ความต้องการ  และนำข้อมูลนำมาจัดทำร่างแผนพัฒนาสามปี  แล้วเสนอคณะกรรมการพัฒนาท้องถิ่น 
3.  คณะกรรมการพัฒนาท้องถิ่นพิจารณาร่างแผนพัฒนาสามปีเพื่อเสนอผู้บริหารท้องถิ่น  เพื่อให้ผู้บริหารท้องถิ่นพิจารณาร่างแผนสามปี 
4.  ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบล  เพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้แผนพัฒนาสามปีต่อไป

1.4  ประโยชน์ของการจัดทำแผนพัฒนาสามปี
1. เพื่อให้องค์การบริหารส่วนตำบล   นำแผนพัฒนาสามปีมาใช้ในการตัดสินใจกำหนดแนว
ทางการดำเนินงานได้ชัดเจนยิ่งขึ้น
2. เพื่อให้องค์การบริหารส่วนตำบล   ใช้ทรัพยากรการบริหารของท้องถิ่น เช่น เงิน คน วัสดุ
อุปกรณ์ การบริหารการจัดการ เป็นไปอย่างมีประสิทธิภาพ เพื่อให้เกิดประโยชน์สูงสุด
3. เป็นการลดความไม่แน่นอนและปัญหาความยุ่งยากซับซ้อนที่จะเกิดขึ้นในอนาคตเนื่องจาก
การวางแผนเป็นการจัดโอกาสทางด้านการจัดการให้มีสายตาที่กว้างไกลมองเหตุการณ์ในอนาคตที่อาจจะเกิดขึ้น
4. กำหนดสภาพการณ์ที่ต้องการบรรลุแนวทางโดยอยู่บนพื้นฐานของการรวบรวมและ
วิเคราะห์ข้อมูลอย่างรอบด้านและเป็นระบบ  ทั้งนี้จะต้องสอดคล้องกับศักยภาพของท้องถิ่นและปัญหาหรือความต้องการของประชาชนในพื้นที่
5. ทำให้ลดความสูญเปล่าของหน่วยงานที่ซ้ำซ้อนในการวางแผน ที่ขาดการประสานงาน 
สามารถมองเห็นภาพรวมขององค์กรที่ชัดเจนและยังเป็นการจัดระเบียบองค์กรให้มีความเหมาะสมกับลักษณะงานมากยิ่งขึ้น ไม่เกิดความซ้ำซ้อนกับการปฏิบัติหน้าที่


6.  เกิดการยอมรับแนวความคิดใหม่ๆ เข้ามาในองค์กร เนื่องจากผลของการวางแผนยึดถือและยอมรับเรื่องการเปลี่ยนแปลง  จึงทำให้มีการยอมรับแนวความคิดเชิงระบบเข้ามาใช้ในองค์กรยุคปัจจุบัน


7.    ทำให้เกิดความชัดเจนในการดำเนินการกำหนดทิศทางการพัฒนาของท้องถิ่น ที่ต้องกำหนดถึงสภาพการณ์ที่ต้องบรรลุและแนวทางในการที่จะทำให้บรรลุถึงสภาพการณ์นั้น









